Mircea Badea, despre închiderea supermarketurilor în weekend
Prezentatorul TV Mircea Badea a vorbit, joi seară, despre propunerea liberalilor de a se închide marile supermarketuri din România în weekend pentru a facilita vânzările magazinelor mici. Spre surprinderea tuturor, el a răspuns la această chestiune cu o glumă atipică.
"A apărut o problemă și acum să se închidă magazinele. Știți bancul ăla cu "Să vină chinezii!"? Vă spun un banc că e din acelaşi… Deci, vine peștișorul de aur, îl prinde unul și peștișorul de aur zice: "Îți îndeplinesc trei dorințe.
"Gata frățioare, gata. Hai, prima dorință, să vină chinezii."
"Cum? Să vină chinezii? Păi, eşti nebun?"
"Să vină, da!"
"Bine, ok!"
Vin chinezii, mănâncă tot, rad tot, gata pleacă.
"A doua dorinţă."
"Păi să vină chinezii!"
"Băi ești nebun! Iar? Deci din tot ce ți-ai putea dori… să vină chinezii?"
"Da!"
Bun, vin chinezii, îți dai seama… mai mănâncă ce mai era de mâncat… A treia oară "Să vină chinezi!"
Şi ăla (peștișorul de aur) zice: "Nu te supăra, nu am mai văzut aşa ceva până acum. Am mai îndeplinit dorințe, dar de ce să vină chinezii de trei ori?"
Şi ăla (omul) zice: "Îți dai seama că au trecut de șase ori pe la ruși?"
Deci. pe sistemul "Ce dorință ai?" Să se închidă magazinele în weekend", a spus el în emisiunea TV "În faţa naţiunii" de la Antena 3 CNN.
Supermarketurile NU se vor închide în weekend
Declarația sa a fost făcută după ce premierul României a făcut cunoscută decizia oficială a Guvernului de la București legată de această problemă. Marile supermarketuri din România nu se vor închide în timpul weekendului pentru a facilita vânzările micilor proprietari.
"În încheiere, vreau să închid un subiect care a provocat dezbatere publică, cel legat de programul magazinelor la sfârșit de săptămână.
Din semnalele primite din rândul societății, rezultă clar că nu este oportun ca magazinele să fie închise în weekend!
Au închis alții piețele în pandemie și au pus orar la magazine, nu mai suntem în etapa aceea!", a spus premierul României.
La rândul său, ministrul Agriculturii și Dezvoltării Rurale a dat asigurări că nu se va impune o restricție asupra programului de funcționare al marilor supermarketuri. Decizia finală fusese deja stabilită în urma unei consultări cu retaileri locale. Atât cei mari, cât și cei mici au fost de acord cu această hotărâre.
Discuția lor nu a plecat de la o inițiativă a comercianților români, ci de la o inițiativă legislativă a PNL. Se cerea închiderea magazinelor alimentare de dimensiuni mari în weekend și mutarea lor în afara centrelor urbane, la o distanță minimă de cinci kilometri de localități.